Suomalaisturistien luottokortteja väärennettiin Pattayalla - Rikos - Uutiset - MTV.fi
Suomalaisturistien luottokortteja väärennettiin Pattayalla
Julkaistu 17.09.2012 19:52
Virolaiset luottokorttiväärentäjät ovat huijanneet Thaimaan Pattayalla myös suomalaisia, kertoo Pattayaone-nettilehti. Kaksi virolaismiehen epäillään saaneen huijauksellaan 10 miljoonan bathin saaliin, eli vajaat 250 000 euroa. Tapaus oli jo toinen korttihuijaus viikonlopun aikana.Miesten hallusta pattayalaishuoneistosta löytyi kymmeniä kopioituja luottokortteja sekä laitteita, joilla kortteja voi kopioida. Poliisi otti teosta epäiltynä kiinni 19- ja 24-vuotiaat virolaismiehet.
Poliisin mukaan miehet kuuluvat kansainväliseen rikollisliigaan, ja suomalaisten lisäksi korttihuijauksen uhreiksi joutui myös brittejä, yhdysvaltalaisia ja eteläkorealaisia.Asiasta kertoi Suomessa ensimmäisenä Ilta-Sanomat.
Yli 80-vuotias mies ryöstettiin pankin kolikkoautomaatilla
Syyte useasta raiskauksesta – pakotti 17-vuotiaan veitsellä uhaten seksiin